Rikunarita-ORG/Wikinium huggingface dataset:
# Giuseppe Peano

|  |
| --- |
| Giuseppe Peano |
|
taliansky matematik |
| Narodenie | 27. august 1858 Spinetta, Taliansko |
| Úmrtie | 20. apríl 1932 (73 rokov) Turín, Taliansko |
| Odkazy |
| Projekt Gutenberg | Giuseppe Peano (plné texty diel autora) |
| Commons |  Giuseppe Peano |
|

|  |  |
| --- | --- |
|  |  Biografický portál |

 |

Slávna Peanova krivka vypĺňajúca celú plochu
**Giuseppe Peano** (\* 27. august 1858, Spinetta, Taliansko – † 20. apríl 1932, Turín) bol taliansky matematik, logik, tvorca symboliky modernej algebry a axiomatickej sústavy množiny prirodzených čísel.

## Externé odkazy

* FILIT – zdroj, z ktorého pôvodne čerpal tento článok.
* E. Stamm, Wł. M. Kozłowski, S. Dickstein: Józef Peano na Repozytorium Cyfrowe Instytutów Naukowych
# Vlajka Islandu

Vlajka Islandu
Vlajúca vlajka Islandu
**Vlajka Islandu** je modrá s červeným krížom, lemovaným na typickom bielom škandinávskom kríži. Jej pomer je 18:25. Tmavomodrá je tradičná islandská farba, pripomínajúca Atlantický oceán a vrcholky hôr, červená symbolizuje oheň islandských vulkánov a ich horúcu lávu. Biela je symbolom gejzíru, a ľadovca a snehu. Kríž zdôrazňuje vzťah Islandu ku škandinávskym krajinám a jeho červená farba pripomína vlajku Dánska, ktorým bol od 14. storočia ovládaný. V roku 1918 sa krajina stala kráľovstvom v rámci Dánskeho kráľovstva a v roku 1944 republikou.

Prvá islandská vlajka mala biely kríž na tmavomodrom podklade. Prvý raz ju vztýčili v roku 1897. Súčasná zástava bola zavedená v 19. júna 1915, keď na biely kríž pribudol ešte užší – červený. Ako štátna vlajka sa používa od roku 1944, kedy sa Island úplne osamostatnil od Dánska.

## Oheň, ľad a voda

Pre obyvateľov Islandu sfarbenie zástavy predstavuje víziu ich krajiny. Tri farby symbolizujú tri prvky prírody, ktoré charakterizujú ostrov:

* Oheň (červená)
* Ľad (biela)
* Voda (modrá)

## Prezidentská štandarda

Prezidentská vlajka je klinovito vykrojená a uprostred má štátny znak. Zaviedli ju v roku 1944. Bájne figúry býka, orla, draka a obra na štíte sú podľa legendy strážne duše, ktoré bránia ostrov pred útokom nepriateľov.

## Galéria

* Štátna vlajka Islandu
* Prezidentská vlajka Islandu
* Vlajka Islandských colných služieb
* Vlajka Islandu (1897 – 1915)

## Iné projekty

Commons* Commons ponúka multimediálne súbory na tému **Vlajka Islandu**

## Zdroj

* Z anglického originálu *Ultimate Pocket Flags of the World*, *Dorling Kindersley Limited* *Londýn*, *1997* preložil *Martin Albrecht*, *2000*, *Ikar*, *Bratislava*, *ISBN 80-7118-767-4*
# Wiki

Wiki Wiki autobus v Honolulu
**Wiki** je webová stránka, ktorá umožňuje návštevníkom pridávať, odstraňovať a upravovať obsah, čo sa zakladá na myšlienke spoločného spravovania informácií na web stránkach. Prvá wiki (WikiWikiWeb) bola vyvinutá Ward Cunninghamom v polovici 90. rokov 20. storočia. Wiki poskytovala odkazy na množstvo stránok. Táto jednoduchosť v upravovaní urobila z wiki veľmi užitočný nástroj pre spoluautorstvo. Wikipédia, on-line encyklopédia, je jedna z najznámejších wiki.

Wiki, ktoré je možné voľne upravovať (ako napríklad Wikipédia), sú kritizované pre ich nespoľahlivosť jednoducho preto, že niektoré indivíduá môžu zlomyseľne vložiť nepravdivé alebo zavádzajúce informácie. Zástancovia sa spoliehajú na svoju komunitu používateľov, ktorí môžu zachytiť zlomyseľný obsah a opraviť ho. Wiki sú v podstate založené na viere v základnú slušnosť ľudí.

*Wiki* sa tiež nazýva softvér, ktorý sa používa pri tvorbe takýchto internetových stránok (*pozri Wiki softvér*).

*Wiki* (písané s veľkým *W*) a *WikiWikiWeb* sa používajú, keď hovoríme o Portland Pattern Repository, prvom wiki webe. Názov pochádza z havajského základu *wiki wiki*, čo znamená *rýchly* alebo *veľmi rýchly*. Niekedy sa používa aj označenie *wikiwiki*, *WikiWiki* alebo *wiki*.

## Iné projekty

CommonsWikislovník* Commons ponúka multimediálne súbory na tému **Wiki Wikislovník ponúka heslo **Wiki**
# Japan Hot 100

**Japan Hot 100**, vedľa RIAJ Digital Track Chart a Oricon, patria medzi hudobné rebríčky Japonského cisárstva. Japan Hot 100 patria medzi týždenné aktualizované rebríčky *Billboard*u. Rebríček sa zostavuje z predaja CD singlov.

## Dejiny

Japan Hot 100 bol vytvorený v roku 2008.

Prvá (a zároveň #1) pieseň bola „Step and Go“ od hudobné skupiny Arashi (Araši).

### Ostatné #1 single

* Leona Lewis: "Bleeding Love" (8. máj 2008)
* Mika: "Blame It on the Girls" (28. september 2009)
* Lady Gaga: "Born This Way" (11. apríl 2011)

## Externé odkazy

* billboard-japan.com (po japonsky)
* Billboard Japan Hot 100 na *Billboarde* (po anglicky)
# Obdobie Reiwa

|  |
| --- |
| Samuraji z klanu Satsuma počas obdobia Bošinskej vojny. |
| **Dejiny Japonska** |
| * Japonský paleolit
* Obdobie Džómon
* Obdobie Jajoi
* Obdobie Jamato
	+ Obdobie Kofun
	+ Obdobie Asuka
* Obdobie Nara
* Obdobie Heian
* Obdobie Kamakura
* Obdobie Muromači
	+ Obdobie Sengoku
* Obdobie Azuči-Momojama
* Obdobie Edo
* Obdobie Meidži
	+ Reformy Meidži
* Obdobie Taišó
* Obdobie Šówa
* Obdobie Heisei
* Obdobie Reiwa
 |

**Obdobie Reiwa** alebo **éra Reiwa** alebo **Reiwa** je aktuálne obdobie dejín Japonska. Táto éra začala nástupom cisára Naruhita na trón po abdikácií predchádzajúceho cisára Akihita 1. mája 2019

## Iné projekty

Commons* Commons ponúka multimediálne súbory na tému **Obdobie Reiwa**

## Referencie

## Externé odkazy

*
# Modelka

Modelka Gisele Bündchen
**Modelka** je žena, ktorá propaguje módu (oblečenie na módnych prehliadkach), robí reklamu rôznym výrobkom (tlačená reklama v médiach, výstava automobilov a pod.) a svojou prítomnosťou pomáha propagovať významné spoločenské a podnikové akcie. Niektoré z nich sa stanú široko známymi. Mužský náprotivok sa nazýva **model**.

Hoci termín *modelka* a *supermodelka* sa výrazne spopularizoval v 80. rokoch, niekoľko prvých modeliek získalo slávu už počas 50. rokov 20. storočia.

Medzi prvými modelkami, ktorých meno a tvár boli dôverne známe všetkým ľuďom mimo módneho priemyslu, boli Suzy Parker (okolo roku 1955) a Cheryl Tiegs (okolo roku 1968). V roku 1979 začala rozširovať tento termín Janice Dickinson, sama ale túto frázu nevytvorila, dostala sa však do povedomia tým, že samu seba prehlasovala za „Prvú supermodelku na svete“. Rovnako aj modelky - Jean Shrimpton, Colleen Corby a Twiggy (všetky z polovice 60. rokov minulého storočia) si môžu uplatňovať svoje právo na titul Supermodelka.

Najlepším obdobím supermodeliek boli celé 80. a 90. roky minulého storočia, ktorému kraľovala slávna trojica supermodeliek - Linda Evangelista, Naomi Campbell a Christy Turlington. V tom čase aj supermodelky ako Paulina Porizkova pripravili cestu na príliv špičkových modeliek z východnej a strednej Európy. V rovnakom čase výrazne stúpala sláva už dobre známych supermodeliek ako Cindy Crawford.

Všetky supermodelky sú dnes takmer okamžite považované za sexuálne symboly. Sú globálne slávne a často sa výrazne presadzujú v komerčnej sfére pri predaji luxusných výrobkov, v reklame alebo ako špičkové herečky. Príkladom môže byť - Milla Jovovich, Elle Macpherson, Rebecca Romijn, Tatiana Sorokko, Tricia Helfer alebo česká Alena Šeredová.

## Hlavné súťaže krásy

* Miss Universe
* Miss World

## Iné projekty

Commons* Commons ponúka multimediálne súbory na tému **Modelka**
# Hentai

Hentai manga na predaj v Japonsku
**Hentai** (jap. へんたい *hentai* – „perverzný, úchylný“; skrátene: **H Anime**, **H** [výslovnosť: etči/ečči]) je žáner anime alebo mangy s pornografickým obsahom, ktorý je teda určený len pre dospelé publikum. V Japonsku sa preto takéto anime označuje symbolom „R18“ (tzn. dostupné až od 18 rokov). Niektorí autori ho odlišujú od tzv. etči, teda anime a mangy, ktoré podáva sexuálne motívy v jemnejšej podobe, zatiaľ čo hentai prisudzujú explicitnejší a perverznejší charakter.

Hentai sa delí na viacero subžánrov, napr.:

* jaoi (jap. やおい, v anglickom prepise *yaoi*) – zobrazuje mužskú homosexuálnu (gejskú) súlož,
* juri (jap. 百合 – „ľalia“, v anglickom prepise *yuri*) – zobrazuje lesbickú súlož,
* *bakunjú* (jap. 爆乳 – „explodujúce prsia“, v anglickom prepise *bakunyū*) – zobrazuje ženy s veľkým poprsím,
* *čokjo* (anglický prepis *chokyo*) – zobrazuje sexuálne vzťahy založené na zneužívaní a dominancii,
* *lolicon* alebo *lolicom* (jap. ロリコン, z jap. ロリータ・コンプレックス *roríta kompurekusu* – „Lolitin komplex“ podľa románu *Lolita*) – zobrazuje mladistvé dievčatá (resp. tak vyzerajúce ženy) v erotickom kontexte,
* *šotakon* alebo *šotacom* (jap. ショタコン, v anglickom prepise *shotacom*, z jap. 正太郎コンプレックス *šótaró kompurekusu* – „Šótarov komplex“, podľa postavy Šótara Kanedu z anime *Gigantor*) – zobrazuje mladistvých chlapcov (resp. tak vyzerajúcich mužov) v erotickom kontexte.

Nakoľko v mnohých krajinách sa trestnoprávna definícia detskej pornografie vzťahuje aj na „virtuálne“ (nie skutočné, fiktívne, nakreslené alebo animované) osoby vyzerajúce ako dieťa, lolicon a šotacom bývajú často klasifikované ako detská pornografia a teda pokladané za maladaptívne a trestnoprávne postihnuteľné správanie.

## Poznámky

## Referencie

## Iné projekty

Commons* Commons ponúka multimediálne súbory na tému **Hentai**
# Šizuoka

O rovnomennej prefektúre pozri *Šizuoka (prefektúra).*
Stanica v Šizuoke
–
**Šizuoka** (jap. 静岡市 – Šizuoka-ši) je hlavné mesto rovnomennej prefektúry na ostrove Honšú v Japonsku. Je to mesto určené vládnym nariadením. Má rozlohu 1 388,74 km² a žije tu vyše 710-tisíc obyvateľov (2005).

## Iné projekty

Commons* Commons ponúka multimediálne súbory na tému **Šizuoka**
# Li Kche-čchiang

|  |
| --- |
| Li Kche-čchiang |
| čínsky politik, expremiér Číny |
|  |
|  |
| Bývalý premiér Čínskej ľudovej republiky |
| **V úrade** 15. marca 2013 – 11. marca 2023 |
| Prezident | Si Ťin-pching |
|

|  |  |  |  |  |  |  |
| --- | --- | --- | --- | --- | --- | --- |
|  |  | Wen Ťia-pao
 |  | Li Čchiang
 |  |  |

 |
| Biografické údaje |
| Narodenie | 01.07.19551. júl 1955 Ting-juan |
| Úmrtie | 27. október 2023 (68 rokov) |
| Odkazy |
|  | Li Kche-čchiang (multimediálne súbory) |
|

|  |  |
| --- | --- |
|  |  Politický portál  Biografický portál |

 |

**Li Kche-čchiang** (čín. 李克强 – Li Kche-čchiang, pchin-jin: *Lǐ Kèqíang*; \* 1. júl 1955 – † 27. október 2023) bol čínsky politik, bývalý premiér Čínskej ľudovej republiky a bývalý člen stáleho výboru politbyra Ústredného výboru Komunistickej strany Číny.

## Kariéra

Pochádzal zo skromných podmienok, jeho otec bol farmárom z provincie An-chuej. V mladosti bol počas Kultúrnej revolúcie poslaný na vidiek manuálne pracovať. Bol absolventom Pekinskej univerzity, kde vyštudoval právo a ekonómiu. Prešiel radom funkcií v Komunistickej lige mládeže a Komunistickej strane, až sa roku 1998 stal guvernérom provincie Che-nan a zároveň najmladším guvernérom v Číne. V rokoch 2004 až 2007 bol guvernérom provincie Liao-ning.

## Politika

Úspešný politik bol dlho vnímaný ako jeden z možných nástupcov prezidenta Chu Ťin-tchaoa. Bol hlasným zástancom Chuovho konceptu harmonickej spoločnosti a s bývalým prezidentom ho spájalo 25-ročné priateľstvo. Napriek jeho úspechom verejnosť vnímala najmä jeho „smolu“, keď počas jeho dvoch funkčných období ako guvernér vypukli v provincii Che-nan tri rozsiahle požiare. V roku bol 2008 vymenovaný do funkcie vicepremiéra a v roku 2012 nahradil v premiérskom kresle Wen Ťia-paoa.

Jeho oficiálne portfólio zahŕňalo financie, rozvoj a cenovú kontrolu. Často hovoril o potrebe zlepšiť prístup k cenovo dostupnému bývaniu a zdravotnej starostlivosti. Obmedzujúc sa na ekonomické otázky, Li nemal silné slovo v strategických oblastiach ako diplomacia a armáda. Oproti silnému prezidentovi Si Ťin-pchingovi sa premiér Li držal relatívne v úzadí.

## Referencie

## Iné projekty

Commons* Commons ponúka multimediálne súbory na tému **Li Kche-čchiang**
# Služba

**Služba** je nehmotný ekonomický statok. Spotrebúva sa v momente, keď je vyrobená.

Služby sú výsledok určitej ekonomickej činnosti (práce). Cieľom služieb je uspokojovať ľudské potreby. Môže ísť pritom o služby materiálnej alebo nemateriálnej povahy. K službám materiálnej povahy možno zaradiť napríklad opravárenské a údržbárske práce, služby nákladnej dopravy, obchodu, časti spracovateľského priemyslu a pod. Za služby nemateriálnej povahy považujeme služby školstva, vedy, kultúry a iných oblastí nevýrobnej sféry.

Služby predstavujú z hľadiska celého národného hospodárstva tzv. tretí sektor výroby, ktorý sa má významne zúčastňovať na tvorbe hrubého národného produktu.

## Iné projekty

WikicitátyCommons* Wikicitáty ponúkajú citáty od alebo o **Služba Commons ponúka multimediálne súbory na tému **Služba**

## Externé odkazy

* FILIT – zdroj, z ktorého pôvodne čerpal tento článok.
# Karma

O iných významoch výrazu *Karma* pozri *Karma (rozlišovacia stránka)*.
**Karma** (-hlavný slovenský zaužívaný tvar, zároveň sanskritský kmeň; sanskritský nominatív: **karman**; pálijský kmeň: **kamma**; pálijský nominatív: **kamman** [kammaṃ]) je rozhodujúci faktor dharma-čakry; podľa indického náboženstva dielo, skutky, vplyv vnútorného presvedčenia na ľudské konanie.

Človek je to, čo urobil alebo čo robí, jeho dielo je *materský život, v ktorom sa rodí*; t. j. človek svojim konaním určuje, kde, v akom materskom živote sa opäť narodí. Karman je tak vlastne označením transcendentného zákona, ktorý určuje, že človek bude v ďalšom živote žať to, čo zasial v predošlom. Z údelu človeka, dobrého alebo zlého, možno teda podľa názoru Indov vyčítať, ako konal v predchádzajúcom živote.

Pojem karmy vykryštalizoval v upanišádach a ovplyvnil nielen hinduizmus, ale je aj v pozadí všetkých náboženských prúdov, ktoré vznikli na pôde Indie. V istom zmysle by sme mohli predstavu karmy považovať za výsledok tematizácie a rozboru fenoménov praxe.

## Karma v joge

Karma v joge je krijá - očistný a adaptačný proces čistenia mysle

## Externé odkazy

* FILIT – zdroj, z ktorého pôvodne čerpal tento článok.
# Papagájotvaré

Lori mnohofarebný horský
**Papagájotvaré** alebo **papagáje** (*Psittaciformes*) sú rad (a prípadne zároveň nadrad *Psittacimorphae*) letcov.

## Charakteristika

Spravidla sú pestro sfarbené, žijú v tropických lesoch, sú hlučné, spoločenské, inteligentné a mnohé vedia reprodukovať ľudskú reč. Mnohé chovajú ľudia v zajatí.

Majú veľkú hlavu, krátky krk a ohnutý zobák a tvrdé operenie. Dva z ich prstov smerujú dopredu a dva dozadu, čo je výborná adaptácia na šplhanie po rastlinách. Krídla sú v zásade úzke a končisté, čo umožňuje rýchle a obratné lietanie.

Živia sa skoro len rastlinami. Často tvoria hlučné kŕdle. Minimálne štvrtina druhov papagájov je vo voľnej prírode ohrozená.

## Systematika

* ?čeľaď †Paleopsittacus
* čeľaď †Pseudasturidae - rody Pseudastur, Seudaptus a Pulchrapollia
* čeľaď †Quercypsittidae
* nadčeľaď Psittacoidea (papagájovité (Psittacidae) v širšom zmysle)
	+ čeľaď papagájovité (Psittacidae) v užšom zmysle
	+ čeľaď loriovité (Loriidae)
	+ čeľaď kakaduovité (Cacaduidae)

## Iné projekty

CommonsWikidruhy* Commons ponúka multimediálne súbory na tému **Papagájotvaré Wikidruhy ponúkajú informácie na tému **Psittaciformes**
# Hirošima (prefektúra)

Poloha prefektúry v Japonsku
**Hirošima** (jap. 広島県 – Hirošima-ken) je jedna zo 47 prefektúr Japonska. Nachádza sa v regiónu Čúgoku na ostrove Honšú. Hlavné mesto je Hirošima.

Prefektúra má rozlohu 8 477,58 km² a k 1. októbru 2005 mala 2 879 058 obyvateľov.

## Iné projekty

Commons* Commons ponúka multimediálne súbory na tému **Hirošima (prefektúra)**